  Майя Бывальцева Эгра ёросысь Кушья гуртын асфальтобетон поттонъя выль завод ужаны кутскиз. Ивортодэтъя «Удмуртия» агентстволэн корреспондентэз предприятие но сюресъёсты тупатъян интыосы вуылӥз. Выль завод Удмуртилэн шор люкетаз интыяськемын, отысь асфальтобетонэз Вотка, Эгра но Красногорск ёросъёсы нуо. Милям татын чугун сюрес тупик, завод понна со туж умой. Нырысь ик, ми материалъёсты вайыны ӧжытгес коньдон быдтӥськомы, кыкетӥез, бадӟым транспортэз ӧжытгес кутӥськомы Алексей Горбачёв, Удмуртиысь транспортъя но сюрес возёсъя министрВыль заводын часкын 160 тонна асфальтобетон поттыны луэ, азьвылаз 90 тонна лэсьтэ вал. Со сяна, уж компьютеризировать каремын. Заводын уж автоматизировать каремын Фото: София Хохрякова © udmurt.media Ӟечгес асфальт поттӥське, ӧнерчиос, операторъёс понна ужан луонлыкъёс умойгес Ирина Куншина, заводысь мастерТа дыре заводын асфальтобетон суретъёслэсь кык марказэ потто. Алексей Горбачёвлэн кылъёсызъя, матысь дыре выль маркаосты лэсьтыны дасяськыны кутскозы, соосты М-7 «Волга» федерал трассаез рос-прос тупатъянын кутозы. Удмуртиын ньыль выль асфальтобетон заводъёс – Ижкарын, Можгаын, Сарапулын, Эгра ёросын Али Эгра ёросысь завод Эгра – Красногорск сюреслэсь Красногорск ёросысь люкетсэ тупатъянэ материалъёс вуттэ. Выльдоно люкетлэн кузьдалаез 5,7 иськем. Эгра - Красногорск сюреслэсь Красногорск ёросысь люкетсэ тупатъяло Фото: София Хохрякова © udmurt.media Тупатъян ужъёсты 19-тӥ куартолэзе кутскизы, али соос йылпумъян пала вуо. Сюресэз выльдэм сяна, отын сюрес дуръёсты юнмато, дугдылонни павильонъёс пукто. Валтӥсез сюресъёсты тупатъянын – ужез котыр ласянь быдэстон. Валамон, дугдылонни ӧвӧл ке, умой сюрес дур ӧвӧл ке, сое умой сюресэн лыдъяны уг луы, нош татын ваньмыз лэсьтэмын, со мукет вераськон ни Борис Ломаев, «Автомобильная Удмуртия» мер огазеяськонлэн кивалтӥсезЭгра – Красногрск сюреслэсь Эгра ёросысь люкетсэ тупатъян ужъёсты йылпумъязы. Со выльдыны материалъёсты озьы ик Кушьяысь выль заводын поттӥзы. Тодэ вайытом, Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын 19 объектъёсты выльдо. Тупатъян ужъёсты 1-тӥ куарусёнлы йылпумъяны чаклало.  Тегъёс: Эгра Удмуртия сюресъёс тупатъянужъёс АлексейГорбачёв 100ар  